जालंधर-(रवि गिल,सुशिल हंस)-सोमवार सुबह अचानक नगर निगम की टीम बल्टर्न पार्क पटाखा मार्केट पहुंच गई। मौके पर 92 दुकानें सजी देखकर उनके होश उड़ गए क्योंकि प्रशासन की ओर से केवल 20 लाइसेंस जारी किए गए हैं। टीम को पता चला कि ये दुकानें दुकानदारों ने पूलिंग कर अवैध रूप से बनाई हैं।जैसे ही टीम ने दुकानें बंद करने की कार्रवाई शुरू की दुकानदार विरोध करने लगे। टीम को तह बाजारी विभाग के सुपरिंटेंडेंट मनदीप सिंह लीड कर रहे थे।जब उन्होंने दुकानदारों लाइसेंस मांगे तो 1 घंटे बाद भी कोई दुकानदार उन्हें लाइसेंस उपलब्ध नहीं करवा पाया है।